COM7 จับมือเทสโก้ โลตัส ยิ่งรุ่งโบรกฯแนะซื้ออัพเป้าใหม่13.5 บ.
COM7 จับมือเทสโก้ โลตัส ยิ่งรุ่ง โบรกฯแนะซื้ออัพเป้าใหม่เป็น 13.5 บ.
18 พ.ค. 2560

บล.ดีบีเอสฯ ระบุในบทวิเคราะห์วันนี้(18 พ.ค.) ว่า บริษัท คอมเซเว่น จำกัด (มหาชน) หรือ COM7  ล่าสุดได้จับมือเป็นพันธมิตรกับเทสโก้ โลตัส เพื่อที่จะเปิดให้บริการร้าน BaNANA IT ในศูนย์การค้าของเทสโก้ โลตัส คาดว่าจะเป็นบวกกับผลการดำเนินงานมากขึ้นไปอีก นอกจากเป็นพันธมิตรกับ TRUE อยู่แล้ว
ตลาด Laptop ได้กลับมาฟื้นตัว รวมทั้งแนวโน้มธุรกิจจำหน่ายโทรศัพท์เคลื่อนที่ก็ยังแข็งแกร่ง อีกทั้งเน้นไปยังลูกค้าประเภท B2B (Business to Business) มากยิ่งขึ้น โดยเฉพาะกลุ่มตลาดการศึกษาและพาณิชย์ คงคำแนะนำ ซื้อ ราคาพื้นฐานใหม่เป็น 13.50 บาท โดยปรับประมาณการกำไรปี 61 ลง 5% และประเมินด้วย P/E ปี 60 ที่ 28 เท่า ราคาปิดยังมีส่วนเพิ่มได้อีกถึง 30%